钦定古今图书集成/明伦汇编/宫闱典/第069卷 > 册府元龟 > 《建立》
## 钦定古今图书集成/明伦汇编/宫闱典/第069卷 > 册府元龟 > 《建立》

王者建立储贰，所以重宗庙社稷而安天下也。自内
禅已还，或弟或子，尊尊亲亲，各以其道。故周文三朝
之事，著于礼经；汉明四重之德，形于诗什。《书》曰：“一人
元良，万邦以贞。”《易》曰：“明两作离，大人以继明，照于四
方。”此之谓也。若乃东海辞让，刘氏隆于永平；晋王矫
饰，杨宗覆于大业。以爱则临淄、京兆，几移魏嗣之贤；
以功，则贞观、开元，卒致唐祚之盛。繇斯而言，主匕鬯
承大统者，非徒人事，盖亦有天意焉。然自周以前，不
载建储之事，故以汉氏为首。